paragraph_text: Atletski športski klub Croatia (AŠK Croatia), osnovan je u Zagrebu 1907. godine. Članovi kluba, osim nogometom bavili su se još kuglanjem, šahom, te teškom i lakom atletikom. Za napredak kluba najzaslužniji su bili M.Kovač, I.Marković, J.Nagy, V.Richter, S.Spevan i N.Žunić. Zaštitni znak kluba bili su prugasti crno-bijeli dresovi. Klub je raspušten 6. lipnja 1945. odlukom Ministra narodnog zdravlja Federalne države Hrvatske.